На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017 и 95/2018), члана 57.Статута општине Гаџин Хан (,,Сл.лист града Ниша,, бр.63/08,31/11,46/12,36/13), члана 12. Одлуке о буџету општине Гаџин Хан за 2019. годину („Службени лист града Ниша“ број 112/2018) и предлога Службе за буџет, финансије и пореску администрацију број 400-121/19-IV/01-1 од 07.02.2019. године,

Општинско веће општине Гаџин Хан на седници одржаној 12.фебруара 2019. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2019. годину (“Службени лист града Ниша” број 112/2018):

**Раздео 5**

**Програм 15 – Опште услуге локалне самоуправе**

**0602- 0009 – Текућа буџетска резерва**

**Функција 130 - Опште услуге**

**Позиција 76.**

**Економска класификација 499000 - Средства резерве**

**ОДОБРАВАЈУ СЕ** средства у износу од **221.000,00** динара (двестотинедвестадвадесетједнахиљададинара) Основној школи ,,Витко и Света,, Гаџин Хан за исплату солидарне помоћи за три радника. Одлуком о буџету општине Гаџин Хан за 2019. годину нису предвиђена средства за ову намену.

1. Средства из тачке 1. овог предлога распоредити у оквиру

**Раздео 5**

**Програм 9 – Основно образовање и васпитање**

**2002- 0001 – Функционисање основних школа**

**Функција 912 – Основно образовање**

**Позиција 114.**

**Економска класификација 463000 – Трансфери осталим нивоима власти:**

Економска класификација 463100 – Текући трансфери осталим нивоима власти

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2019. годину и финансијског плана Општинске управе општине Гаџин Хан у коме је садржан и план основне школе ,,Витко и Света,, установљено је да на економској класификацији 463000-Трансфери осталим нивоима власти, као и у њиховом аналитичком плану на економској класификацији 414400-Помоћ запосленима у медицинском лечењу нису планирана довољна средства за ове намене, јер је услов за стицање права настао након доношења финансијског плана.

Како би се испоштовала одредба Посебног колективног уговора за запослене у основним и средњим школама и домовима ученика (,,Сл.гласник РС“ бр.21/2015) средства се обезбеђују из текуће буџетске резерве.

Број: 06-400-62/19-III

У Гаџином Хану, 12.02.2019. године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК ОПШТИНСКОГ ВЕЋА,

Саша Ђорђевић